Ghid de utilizare VAIO

Activitate

# Crearea suporturilor de recuperare

Urmaţi instrucţiunile de mai jos pentru a crea suporturi de recuperare.

## Pentru a crea suporturi de recuperare

Sugestie

- Puteţi utiliza suporturi DVD, Blu-ray Disc şi o unitate flash USB ca medii de stocare pentru recuperarea datelor. Totuşi, se recomandă să utilizaţi suporturi DVD-R, deoarece puteţi şterge accidental datele de pe unitatea flash USB. De asemenea, puteţi utiliza suporturi BD-R/BD-R DL/DVD-R DL/DVD+R/DVD+R DL; în orice caz, tipurile de suporturi acceptate de computerul VAIO şi numărul de discuri necesare diferă în funcţie de modelul achiziţionat. Aceste informaţii vă vor fi prezentate în timpul procesului de creare.

- Porturile USB care respectă standardul USB 3.0 nu acceptă recuperarea cu o unitate flash USB care este compatibilă cu standardul USB 3.0. Pentru modelele fără porturile USB care sunt compatibile numai cu standardul USB 2.0, asiguraţi-vă că creaţi medii de stocare pentru recuperarea datelor utilizând unitatea flash USB care nu este compatibilă cu standardul USB 3.0.

1. Conectaţi computerul VAIO la Internet, descărcaţi şi instalaţi cele mai recente actualizări utilizând VAIO Update.

1. La modelul fără unitate de disc optică încorporată, conectaţi o unitate de disc optică externă (nu este furnizată) la computerul VAIO. [Detalii]

Dacă un adaptor de c.a. sau un cablu de alimentare este furnizat, introduceţi-l în sursa de alimentare.

1. Apăsaţi pe butonul ASSIST în timp ce computerul VAIO este pornit pentru a porni VAIO Care (Desktop).

Dacă apare fereastra Control cont utilizator (User Account Control), selectaţi Da (Yes).
Apare fereastra VAIO Care.
Sugestie

- Dacă v-aţi conectat la computerul VAIO ca utilizator standard, este posibil să vi se solicite să introduceţi un nume şi o parolă de administrator.

1. Selectaţi Instrumente complexe (Advanced Tools), Restaurare şi recuperare (Restore and recovery) şi Creare Medii de stocare pentru recuperarea datelor (Create Recovery Media).

1. Citiţi cu atenţie instrucţiunile de pe ecran şi selectaţi Următorul (Next).

1. Urmaţi instrucţiunile de pe ecran.

Notă

- Este posibil să dureze ceva timp pentru a afişa starea curentă a procedurii.

- Nu scoateţi şi nu deconectaţi suportul în timp ce creaţi suporturi de recuperare, deoarece aceasta poate duce la eşuarea procesului.

- Păstraţi mediile de stocare pentru recuperarea datelor într-un loc sigur.

## Note privind crearea suporturilor de recuperare

- Mediile de stocare pentru recuperarea datelor sunt specifice computerului VAIO pe care au fost create.

- Nu este posibilă reîmprospătarea computerului VAIO cu mediile de stocare pentru recuperarea datelor.

- Creaţi medii de stocare pentru recuperarea datelor imediat după ce computerul VAIO este pregătit pentru a fi utilizat. În următoarele situaţii este posibil să nu puteţi recupera computerul din zona de recuperare şi să fie necesare suporturile de recuperare:

- Aţi modificat zona de recuperare cu aplicaţii proiectate pentru modificarea datelor.

- Aţi instalat un sistem de operare diferit de cel preinstalat pe computer.

- Aţi formatat dispozitivul de stocare încorporat fără a utiliza VAIO Care (mod Recuperare): Recuperaţi sau întreţineţi sistemul (VAIO Care (Rescue Mode) : Recover or maintain your system).

- Nu atingeţi şi nu murdăriţi suprafaţa discurilor. Amprentele digitale sau praful de pe suprafaţă pot duce la erori de citire/scriere.

- Pentru a crea medii de stocare pentru recuperarea datelor, este posibil să fie nevoie ca spaţiul liber de pe unitatea C: să fie mai mult decât dublul capacităţii suporturilor utilizate. În funcţie de modelul achiziţionat, nu puteţi crea mediile de stocare pentru recuperarea datelor în momentul livrării din cauza lipsei de spaţiu liber, chiar dacă unitatea de disc optică acceptă suporturi Blu-ray Disc sau DVD dublu/cu strat dublu.

- Consultaţi mai întâi fişierul ajutor inclus în VAIO Care atunci când utilizaţi o unitate flash USB ca mediu de stocare pentru recuperarea datelor.

Subiect asociat
Despre recuperare
Recuperarea din zona de recuperare
Recuperarea de pe suporturile de recuperare
Note cu privire la recuperare