Ghid de utilizare VAIO

Activitate

# Cum se utilizează pixul
<modelele furnizate cu Stylus pentru tabletă >

Utilizând pixul furnizat (Stylus pentru tabletă), puteţi utiliza computerul VAIO în mod intuitiv, atingând uşor ecranul sau trasând ceva pe ecran.

## Pentru a muta indicatorul pe ecran

Ţineţi pixul deasupra ecranului fără a-l atinge, apoi mutaţi pixul în direcţia dorită.

## Pentru a face clic (atingere)

Atingeţi punctul dorit de pe ecran cu pixul.
Se utilizează pentru a selecta o opţiune, precum OK sau Anulare, pentru a selecta un element din meniu sau alte operaţiuni.

## Pentru a face dublu clic (dublă atingere)

Atingeţi punctul dorit de pe ecran de două ori în succesiune rapidă cu pixul.
Puteţi să porniţi o aplicaţie, precum un procesor de text sau un program cu foi de calcul, sau să deschideţi un fişier atingând de două ori pictograma acestuia.

## Pentru a face clic dreapta (apăsaţi şi ţineţi apăsat)

Apăsaţi şi ţineţi apăsat butonul inferior al pixului, apoi atingeţi punctul dorit o dată. Apar meniuri derulante, în funcţie de punctul în care aţi atins ecranul.
Puteţi face de asemenea aceeaşi operaţiune menţinând pixul în punctul dorit câteva secunde.

## Pentru a glisa

Poziţionaţi uşor pixul pe elementul ce urmează să fie mutat, apoi trasaţi pe ecran pentru a-l muta.

## Pentru a şterge text

În funcţie de aplicaţie, puteţi şterge text.
Apăsaţi şi ţineţi apăsat butonul superior al pixului, poziţionaţi uşor pixul pe primul element de text ce urmează să fie şters, apoi trasaţi pixul peste text până la ultimul element de text ce urmează să fie şters.
Notă

- Utilizaţi pixul furnizat sau un pix specificat ca opţional.

- Acest pix nu are un comutator de alimentare. Introduceţi bateria necesară în pix pentru ca acesta să funcţioneze.

- Puteţi utiliza pixul cu mâna sprijinită pe ecran. Dacă deplasaţi pixul spre ecranul tactil, nu puteţi controla ecranul tactil cu degetele.

- În funcţie de ecran, nu puteţi utiliza pixul pentru a deplasa ecranul.

- Dacă pixul nu funcţionează corect, înlocuiţi bateria. [Detalii]

- Înlocuiţi vârful pixului dacă scrierea nu este lină, sau dacă doriţi să încercaţi un vârf cu altă formă. [Detalii]

- Pentru a preveni înghiţirea acestora, nu lăsaţi vârful şi capacul pixului la îndemâna copiilor.

Sugestie

- Anumite aplicaţii simt presiunea pixului şi vor schimba grosimea liniei în consecinţă.

- Apăsaţi butonul pixului aproape de ecran pentru a porni o aplicaţie. （Active Clip [Detalii]）

Subiect asociat
Cum se utilizează ecranul tactil<Modele prevăzute cu ecran tactil>
Decuparea unei imagini afişate pe ecranul computerului (Active Clip)