Ghid de utilizare VAIO

Referinţă

# Note cu privire la utilizarea căştilor cu atenuator de zgomot
<Modelele dotate cu căşti cu atenuator de zgomot>

Înainte de a utiliza căştile cu atenuator de zgomot, citiţi cu atenţie următoarele măsuri de precauţie pentru o utilizare corectă.

- Funcţia de atenuare a zgomotului nu funcţionează la redarea sunetului prin difuzoare, căşti standard şi dispozitive cu comunicare prin BLUETOOTH.

- Funcţia de atenuare a zgomotului este mai puţin eficientă dacă nu purtaţi corespunzător căştile cu atenuator de zgomot. Asiguraţi-vă că aţi fixat confortabil căştile în urechi înlocuind auricularele sau reglând poziţia căştilor.

- Funcţia de atenuare a zgomotului are ca scop principal reducerea zgomotului de fond de joasă frecvenţă, dar nu şi a zgomotului de înaltă frecvenţă.
  Nu poate elimina complet zgomotul de fond din mediul ambiant.

- NU acoperiţi microfoanele încorporate (1) în căştile cu atenuator de zgomot cu mâinile etc., deoarece astfel se reduce eficienţa funcţiei direcţionale a microfoanelor.

- Este posibil să auziţi un şuierat slab când este activată funcţia de atenuare a zgomotului. Acesta este zgomotul scos de funcţia de atenuare a zgomotului şi nu este o defecţiune.

- Puteţi simţi că funcţia de atenuare a zgomotului este mai puţin eficientă sau că zgomotul de fond este chiar mai puternic, în funcţie de tipul de zgomot sau de nivelul de linişte din mediul dvs.
  În acest caz, dezactivaţi funcţia de atenuare a zgomotului.

- Utilizarea unui telefon mobil poate duce la interferenţe radio cu căştile cu atenuator de zgomot. Când utilizaţi căştile, ţineţi telefoanele mobile departe de acestea.

- Scoateţi de la urechi căştile cu atenuator de zgomot înainte de conectarea sau deconectarea acestora.
  La conectarea sau deconectarea căştilor se produce zgomot. Acest lucru este normal şi nu indică o defecţiune.

- În cazul în care configuraţi setările căştilor cu atenuator de zgomot pentru a prelua sunete utilizând microfoanele încorporate în căştile cu atenuator de zgomot şi pentru a le reda în căşti, sunetul va fi amplificat. Aveţi grijă la volum când modificaţi setările.

- În anumite situaţii, cum ar fi zgomotul de fond puternic, funcţia direcţională a microfonului poate avea o eficienţă redusă sau nivelul volumului zgomotului poate varia la intervale scurte.

- Dacă auricularele nu se potrivesc în urechi, nu veţi auzi sunetul basului. Pentru a beneficia de o calitate mai bună a sunetului, fixaţi auricularele confortabil în urechi reglând poziţia acestora sau împingându-le adânc în urechi.
  Căştile sunt livrate cu o pereche de auriculare de mărime medie. Dacă simţiţi că auricularele nu se potrivesc în urechi, înlocuiţi-le cu o altă pereche, de dimensiune mai mare sau mai mică.

Subiect asociat
Conectarea căştilor cu atenuator de zgomot<Modelele dotate cu căşti cu atenuator de zgomot>