Ghid de utilizare VAIO

Activitate

# Utilizarea modului Repaus

În modul Repaus, toate dispozitivele nenecesare ale computerului VAIO sunt oprite, însă unele dispozitive rămân pornite pentru a menţine starea computerului, inclusiv datele la care lucraţi. Modul Repaus este util, de exemplu, atunci când faceţi o pauză scurtă.
Cu setările implicite ale modului Repaus, se activează Rapid Wake şi starea computerului este salvată pe dispozitivul de stocare încorporat.

## Pentru a activa modul Repaus

1. Deschideţi simbolurile [Detalii] şi selectaţi simbolul Setări (Settings).

1. Selectaţi Alimentare (Power) şi Repaus (Sleep).

Indicatorul luminos de alimentare se stinge atunci când computerul VAIO intră în modul Repaus.
Sugestie

- În mod implicit, computerul VAIO intră automat în modul Repaus după circa 30 de minute de inactivitate, în timp ce este conectat la o priză de c.a.

- Computerul VAIO este trecut în modul Repaus şi prin operaţiile de mai jos.

- Apăsaţi pe butonul (Alimentare (Power)) (cu setarea implicită).
  Reţineţi că, dacă apăsaţi şi ţineţi apăsat butonul (Alimentare (Power)) timp de peste patru secunde, computerul VAIO se va opri automat. Aceasta acţiune va şterge toate datele nesalvate.

## Pentru a reveni la modul Normal

1. Apăsaţi pe butonul (Alimentare (Power)).

Notă

- Computerul VAIO nu revine la modul Normal cu butonul (Windows).

- În mod implicit, computerul VAIO intră automat în modul Hibernare în momentul în care acumulatorul este pe punctul de a se descărca. În orice caz, în funcţie de condiţiile de operare, computerul poate să nu intre în modul Hibernare.
  Dacă se întâmplă acest lucru şi acumulatorul se descarcă în totalitate, computerul se va opri, iar datele nesalvate se vor pierde.
  În timp ce computerul este alimentat de acumulator, salvaţi datele în mod frecvent.

- Înainte de a muta computerul VAIO, asiguraţi-vă că indicatorul luminos de alimentare este stins, pentru a evita supunerea hard diskului aflat în funcţiune la şocuri sau vibraţii.

Sugestie

- Reţineţi că, dacă apăsaţi şi ţineţi apăsat butonul (Alimentare (Power)) timp de peste patru secunde, computerul VAIO se va opri automat. Aceasta acţiune va şterge toate datele nesalvate.

- Puteţi seta restaurarea computerului VAIO din modul Repaus în modul Normal prin ridicarea afişajului cu sistem „slide-up”. Porniţi VAIO Control Center [Detalii] şi modificaţi setările în Alimentare şi baterie (Power and Battery).

Subiect asociat
Note cu privire la utilizarea surselor de alimentare
Note cu privire la modul Repaus
Prelungirea vieţii acumulatorului
Modificarea setărilor Rapid Wake (mod Repaus)