Ghid de utilizare VAIO

Referinţe

# Note privind senzorii încorporaţi

Înainte de a utiliza senzorii încorporaţi, citiţi cu atenţie următoarele măsuri de precauţie pentru o utilizare corectă.

## Note privind utilizarea accelerometrului încorporat

- Dacă modificaţi orientarea ecranului computerului fără a închide aplicaţiile aflate în execuţie, cum ar fi o aplicaţie de redare video, este posibil ca toate datele nesalvate să se piardă.

- Nu puteţi modifica orientarea ecranului computerului în timp ce computerul VAIO este conectat la un afişaj extern. În cazul în care conectaţi computerul la un afişaj extern în timp ce utilizaţi computerul în orientarea tip portret, ecranul computerului va comuta automat la orientarea tip vedere (orizontală).

- Este posibil ca ecranul computerului să devină distorsionat dacă modificaţi orientarea ecranului computerului în timp ce este activat economizorul de ecran.

- Anumite aplicaţii nu acceptă orientarea tip portret şi este posibil să nu funcţioneze corect. În acest caz, utilizaţi computerul VAIO în orientarea tip vedere.

## Note privind utilizarea busolei digitale încorporate

- Busola digitală încorporată funcţionează prin detectarea unei direcţii magnetice. Nu vă bazaţi exclusiv pe informaţiile de localizare furnizate de busola digitală încorporată.
  Precizia busolei digitale poate fi afectată uşor de interferenţele magnetice şi este posibil ca aceasta să nu funcţioneze corespunzător, în special în următoarele locuri:

- În interiorul unui lift sau al unei încăperi construite din materiale feroase, cum ar fi cadre de oţel sau beton armat

- În apropierea unei structuri din beton armat, cum ar fi o pasarelă sau o sală dintr-un aeroport sau o gară

- În apropierea sau în interiorul unui tren sau al unui automobil

- În apropierea unui transformator la sol sau a liniilor de înaltă tensiune

- În apropierea unui produs metalic, cum ar fi o masă cu cadru din metal sau mobilier metalic

- În apropierea unui material care are un nivel ridicat de interferenţe magnetice, cum ar fi un magnet, un suport magnetic sau difuzoare

- Este posibil ca reglarea unghiului ecranului LCD să reducă nivelul de precizie al busolei digitale încorporate; totuşi, acest lucru este normal şi nu indică o funcţionare defectuoasă. Într-un astfel de caz, trebuie să calibraţi busola digitală. Îndepărtaţi-vă de materialele care cauzează interferenţe magnetice, cum ar fi produse metalice sau magneţi, şi efectuaţi următoarele operaţiuni în timp ce executaţi o aplicaţie care utilizează busola digitală.

- Aşezaţi computerul VAIO pe o suprafaţă plană, ţineţi computerul cu ambele mâini, apoi rotiţi-l o dată cu 360 de grade în sensul acelor de ceasornic cu ecranul LCD ridicat.

- Aşezaţi computerul VAIO pe o suprafaţă plană, ţineţi computerul cu ambele mâini, apoi rotiţi-l o dată cu 360 de grade pe lungime.

- Aşezaţi computerul VAIO pe o suprafaţă plană, ţineţi computerul cu ambele mâini, apoi rotiţi-l o dată cu 360 de grade transversal.

- Dacă problema persistă, utilizaţi computerul VAIO într-un loc cu un nivel mai redus de interferenţe magnetice.